
TAUJĖNŲ SENIŪNIJOS SPECIALISTO PAREIGYBĖS APRAŠYMAS

I SKYRIUS
 PAREIGYBĖ

1. Taujėnų seniūnijos specialisto pareigybė (toliau – specialistas) yra priskirta specialistų grupei (0,5 pareigybės). 
2. Pareigybės lygis – B.
	3. Specialisto pareigybė reikalinga padėti seniūnui spręsti klausimus, susijusius su seniūnijos funkcijų vykdymu personalo ir dokumentų valdymo srityse.

II SKYRIUS
SPECIALŪS REIKALAVIMAI ŠIAS PAREIGAS  EINANČIAM DARBUOTOJUI

4. Darbuotojas, einantis šias pareigas, turi atitikti šiuos specialius reikalavimus:
4.1. turėti ne žemesnį kaip aukštesnįjį arba specialųjį vidurinį išsilavinimą, įgytą iki 1995 metų;
4.2. išmanyti Lietuvos Respublikos įstatymus, Vyriausybės nutarimus, kitus teisės aktus, reglamentuojančius dokumentų rengimą, tvarkymą, apskaitą ir archyvavimą, darbo santykius, asmens duomenų apsaugą;
4.3. būti susipažinęs su vietos savivaldą, viešąjį administravimą reglamentuojančiais teisės aktais, savivaldybės administracijos ir seniūnijos nuostatais bei kitais teisės aktais, reglamentuojančiais pareiginiuose nuostatuose numatytų funkcijų vykdymą;
4.4. mokėti dirbti kompiuteriu MS Office programų paketu, teisės aktų ir kitomis duomenų paieškos sistemomis.

III SKYRIUS
 ŠIAS PAREIGAS EINANČIO DARBUOTOJO FUNKCIJOS
	
5. Šias pareigas einantis darbuotojas vykdo šias funkcijas:
5.1. pagal pavestas funkcijas rengia, įformina saugo dokumentus vadovaujantis patvirtintu seniūnijos dokumentacijos planu, dokumentų rengimo bei saugojimo taisyklėmis;
5.2.  atlieka gyvenamosios vietos deklaravimo funkcijas;
5.3. pagal savo kompetenciją teikia kitų sričių specialistams informaciją, nepažeidžiant asmens duomenų apsaugos reikalavimų;
5.4 padeda gyventojams užpildyti prašymus dėl gyvenamosios vietos deklaravimo funkcijų;
5.5. informuoja seniūnijos gyventojus apie galiojančius teisės aktus, savivaldybės institucijų norminius aktus, prireikus rengia informacinę medžiagą;
5.6 dalyvauja komisijose, darbo grupėse sprendžiant seniūnijos ir jos gyventojams aktualius klausimus;
5.7.  rengia visuomenei naudingos veiklos atlikimo sutartis;
5.8.  vykdo visuomenei naudingos veiklos apskaitos žurnalą;
[bookmark: _Hlk64529603]5.9.   pildo visuomenei atliktų naudingų darbų tabelį;
5.10.  suveda duomenis į atliktų darbų paskyras;
5.11.  išrašo pranešimus apie visuomenei naudingų darbų atlikimą;
5.12.  pagal savo kompetenciją teikia prašomus duomenis, ataskaitas;
5.13. pagal savo kompetenciją nagrinėja seniūnijos gyventojų prašymus, rengia ataskaitas;
5.14. teikia informaciją rinkliavų poskyriui;
5.15. nesant vyresniojo specialisto registruoja seniūnijoje gaunamus ir siunčiamus dokumentus dokumentų valdymo sistemoje „Kontora“, registruoja ir išduoda leidimus laidoti, išduoda pažymas apie šeimos sudėtį, priima gyventojų prašymus;
	5.19. vykdo kitus nenuolatinio pobūdžio seniūno pavedimus, neprieštaraujančius teisės aktams, siekiant seniūnijos uždavinių įgyvendinimo.

IV SKYRIUS
ATSAKOMYBĖ IR PAVALDUMAS

	6. Specialistas yra tiesiogiai pavaldus seniūnui.
	7. Specialistas yra atsakingas už savalaikį ir kokybišką savo funkcijų vykdymą. Už pavestų uždavinių ir funkcijų netinkamą vykdymą atsako teisės aktų nustatyta tvarka.
	8. Drausmines nuobaudas, skatinimus ir apdovanojimus Lietuvos Respublikos darbo kodekso nustatyta tvarka skiria savivaldybės administracijos direktorius seniūno teikimu.

